《谢梅庵汪御史免丝分得交字韵》
宋谋·汪炎昶

僻郡鲜夷旷，人稠厥壤硗。艺才谋黍稷，缉欲待菅茅。

赋重已前谋，政宽犹乐郊。茧丝嚣驲骑，杼轴罥蟏蛸。

君子谋斯达，邦人睫始交。沾恩陋河海，履坦失函崤。

事匪壑邻国，慈惟恋故巢。枌榆叨密荫，棠棣挺新梢。

已喜疽初决，宁容祸有苞。简书贻远则，永赖脱鞭敲。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。